**รัตนากร ใหม่คามิ** (ชื่อเล่น **เกม**; 7 มกราคม พ.ศ. 2541 —) เป็นนักฟุตบอลอาชีพชาวไทย ปัจจุบันเล่นตำแหน่งกองกลางตัวรับให้กับบุรีรัมย์ ยูไนเต็ด ในไทยลีก

ระดับสโมสร
----------

### บุรีรัมย์ ยูไนเต็ด

#### ฤดูกาล 2559–2561

ในวันที่ 25 มิถุนายน 2559 รัตนากร ใหม่คามิ ถูกดันขึ้นมาเป็นผู้เล่นของทีมชุดใหญ่ หลังจากที่ก่อนหน้านี้เคยได้เล่นให้กับทีมชุดเยาวชนของบุรีรัมย์ ยูไนเต็ด โดยเขาจะสวมเสื้อหมายเลข 26

ในวันที่ 2 มีนาคม 2561 รัตนากรทำประตูแรกในนามสโมสรในนัดที่บุรีรัมย์เปิดบ้านเอาชนะพีที ประจวบ 3–0

#### ฤดูกาล 2562

ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร รัตนากรลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 7 สิงหาคม พ.ศ. 2562 ช้าง เอฟเอคัพ รอบ 8 ทีมสุดท้าย บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 ทำให้ต้องตัดสินด้วยการยิงลูกโทษ ซึ่งรัตนากรเป็นผู้ยิงคนที่หก (คนแรกในช่วงซัดเดนเดท) และเขาก็ยิงเข้าไปได้ สุดท้าย บุรีรัมย์สามารถเอาชนะตราดในการยิงลูกโทษไปได้ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 11 สิงหาคม พ.ศ. 2562 ไทยลีกนัดที่บุรีรัมย์บุกไปเอาชนะตราด 1–0 รัตนากรเรียกฟาล์วได้จากจังหวะที่ยูกิ บัมบะ ไปยกเท้าสูงใส่ ทำให้ตุญเญซเริ่มเล่นบอลสั้นและจ่ายบอลให้นาเซอร์ บาราซีเตอ ทำประตูชัยได้สำเร็จ แต่ตุญเญซเริ่มเล่นบอลไม่ตรงจุดที่ได้ฟาล์ว ทำให้ผู้เล่นของตราดไม่พอใจจนต้องวอล์กเอาต์ออกจากสนาม ก่อนที่จะกลับมาแข่งขันต่อจนจบ ต่อมาในวันที่ 17 สิงหาคม พ.ศ. 2562 รัตนากรทำประตูแรกในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0 ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ รัตนากร เป็นคนยิงคนที่ 2 และเขาก็ยิงเข้าไปได้ แต่สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย ต่อมาในวันที่ 2 ตุลาคม พ.ศ. 2562 รัตนากรทำประตูที่ 2 ในลีก ช่วยให้บุรีรัมย์บุกไปเอาชนะ นครราชสีมา ที่สนามเฉลิมพระเกียรติฯ 3–2

#### ฤดูกาล 2563–64

ก่อนเริ่มฤดูกาล 2563 รัตนากร เปลี่ยนหมายเลขเสื้อจากเดิม 26 เป็น 8 ซึ่งเคยเป็นหมายเลขเสื้อของสุเชาว์ นุชนุ่ม อดีตกัปตันของสโมสรที่ย้ายไปเมืองกาญจน์ ยูไนเต็ด ต่อมาในวันที่ 22 พฤศจิกายน เขาทำประตูแรกในไทยลีก ฤดูกาล 2563–64 ช่วยให้บุรีรัมย์บุกไปเอาชนะสุโขทัยที่สนามทุ่งทะเลหลวง 3–0 ต่อมาในวันที่ 6 กุมภาพันธ์ พ.ศ. 2564 เขาทำประตูที่ 2 ในลีก ช่วยให้บุรีรัมย์เปิดบ้านเอาชนะราชบุรี มิตรผลไปได้ 3–0

#### ฤดูกาล 2564–65

วันที่ 17 ตุลาคม พ.ศ. 2564 รัตนากรได้รับใบแดงจนถูกไล่ออกจากสนามในจังหวะที่ล้มตัวสกัดบอลในเกมลีกนัดที่ 8 ที่ทีมของเขาเปิดบ้านเอาชนะนครราชสีมา มาสด้า 2–0 ต่อมาในวันที่ 29 มกราคม พ.ศ. 2565 เขาทำประตูแรกในไทยลีก ฤดูกาล 2564–65 ช่วยให้ทีมบุกไปเอาชนะเมืองทอง ยูไนเต็ดที่ธันเดอร์โดมสเตเดียม 1–0 ต่อมาในวันที่ 16 กุมภาพันธ์ เขาทำประตูในรอบก่อนรองชนะเลิศของช้าง เอฟเอคัพ 2564–65 ช่วยให้ทีมเปิดบ้านเอาชนะหนองบัว พิชญ 4–1 ผ่านเข้าสู่รอบรองชนะเลิศได้สำเร็จ

#### ฤดูกาล 2565–66

ก่อนเปิดฤดูกาล 2565–66 รัตนากรได้ไปทดสอบฝีเท้ากับสโมสรฟุตบอลเลสเตอร์ซิตีในอังกฤษ พร้อมกับศุภณัฏฐ์ เหมือนตาและศุภชัย ใจเด็ด

ทีมชาติ
-------

ในเดือนสิงหาคม 2560 รัตนากรติดทีมชาติไทยรุ่นอายุไม่เกิน 23 ปีในการแข่งขันฟุตบอลซีเกมส์ และพาทีมชนะเลิศในการแข่งขันครั้งนั้น

ในวันที่ 20 สิงหาคม พ.ศ. 2562 รัตนากรมีชื่อติดทีมชาติไทยเบื้องต้น 33 คน ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย แต่สุดท้าย รัตนากรถูกคัดออกในรอบตัดตัวเหลือ 23 คน

ในวันที่ 28 กันยายน พ.ศ. 2562 รัตนากรมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์ ต่อมาในเดือนธันวาคม พ.ศ. 2562 รัตนากร มีชื่อติดทีมชาติไทยในรอบเบื้องต้น 33 คน ในการแข่งขันฟุตบอลเอเชียเยาวชนอายุไม่เกิน 23 ปี 2020 ที่ไทยจะเป็นเจ้าภาพ แต่ถูกคัดออกในรอบ 23 คนสุดท้าย

สถิติอาชีพ
----------

### สโมสร

*ณ วันที่ 20 พฤษภาคม 2566*

| สโมสร | ฤดูกาล | ลีก | เอฟเอคัพ | ลีกคัพ | เอเชีย | อื่น ๆ | ทั้งหมด |
| --- | --- | --- | --- | --- | --- | --- | --- |
| ระดับ | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู |
| บุรีรัมย์ ยูไนเต็ด | 2561 | ไทยลีก | 21 | 1 | 4 | 0 | 2 | 0 | 5 | 0 | 1 | 0 | 33 | 1 |
| 2562 | ไทยลีก | 27 | 2 | 4 | 0 | 4 | 0 | 6 | 0 | 1 | 0 | 42 | 2 |
| 2563–64 | ไทยลีก | 28 | 1 | 5 | 0 | — | 2 | 0 | — | 35 | 1 |
| 2564–65 | ไทยลีก | 28 | 1 | 6 | 1 | 4 | 0 | 1 | 0 | — | 39 | 2 |
| 2565–66 | ไทยลีก | 21 | 0 | 5 | 0 | 5 | 0 | 0 | 0 | 1 | 0 | 32 | 0 |

1. 1 2 3  ลงเล่นในไทยแลนด์แชมเปียนส์คัพ
2. ↑  ลงเล่นในเอเอฟซีแชมเปียนส์ลีก 2022 รอบเพลย์ออฟ

เกียรติประวัติ
--------------

บุรีรัมย์ ยูไนเต็ด
* ไทยลีก (4): 2560, 2561, 2564–65, 2565–66
* ไทยเอฟเอคัพ (1): 2564–65
* ไทยลีกคัพ (3): 2559, 2564–65, 2566–66
* ไทยแลนด์แชมเปียนส์คัพ (1): 2562

ทีมชาติไทยรุ่นอายุไม่เกิน 23 ปี
* ซีเกมส์  **เหรียญทอง** (1); 2560
* ดูไบคัพ (1) : 2560

อ้างอิง
-------

1. ↑  "Thai League (T1)". คลังข้อมูลเก่าเก็บจากแหล่งเดิมเมื่อ 2018-06-23. สืบค้นเมื่อ 25 กรกฎาคม 2560. `{{cite web}}`: ตรวจสอบค่าวันที่ใน: `|accessdate=` (help)
2. ↑  "'ปราสาทสายฟ้า' เปิดตัว 10 นักเตะใหม่ ลุยไทยลีกเลก 2". ไทยรัฐ. สืบค้นเมื่อ 11 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
3. ↑  "บุรีรัมย์พลิกแซงเชียงราย 3-1 คว้าแชมป์ ออมสิน ไทยแลนด์ แชมเปี้ยนคัพ". สืบค้นเมื่อ 4 กันยายน 2562. `{{cite web}}`: ตรวจสอบค่าวันที่ใน: `|accessdate=` (help)
4. ↑  "บุรีรัมย์โดน2-0ไล่เจ๊า2-2 ชนะดวลจุดโทษตราด 4-5". สืบค้นเมื่อ 7 สิงหาคม ค.ศ. 2019. `{{cite web}}`: ตรวจสอบค่าวันที่ใน: `|accessdate=` (help)
5. ↑  "บุรีรัมย์ฝ่าโคลนเชือดตราดวอล์คเอาท์ 1-0". สืบค้นเมื่อ 11 สิงหาคม ค.ศ. 2019. `{{cite web}}`: ตรวจสอบค่าวันที่ใน: `|accessdate=` (help)
6. ↑  "บุรีรัมย์หญ้าสวยยำมังกรหวาน 6-0". สืบค้นเมื่อ 17 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
7. ↑  "บุรีรัมย์ ยูไนเต็ด พ่ายจุดโทษ ประจวบ เอฟซี 8-9 ชิงดำ ลีกคัพ". สืบค้นเมื่อ 28 กันยายน 2562. `{{cite web}}`: ตรวจสอบค่าวันที่ใน: `|accessdate=` (help)
8. ↑  "บุรีรัมย์ไม่พลาดบุกเฉือนโคราช 3-2 ศึกอีสานดาร์บี้". สืบค้นเมื่อ 2 ตุลาคม 2562. `{{cite web}}`: ตรวจสอบค่าวันที่ใน: `|accessdate=` (help)
9. ↑  "รัตนากร ใหม่คามิ เปลี่ยนหมายเลข จาก 26 เป็น 8". สืบค้นเมื่อ 1 มกราคม 2563. `{{cite web}}`: ตรวจสอบค่าวันที่ใน: `|accessdate=` (help)
10. ↑  "ปราสาทสายฟ้า บุกถล่ม ค้างคาวไฟ คาถ้ำ ศึกลูกหนังไทยลีก". บุรีรัมย์ ยูไนเต็ด. สืบค้นเมื่อ November 23, 2020.
11. ↑  "ปราสาทสายฟ้า ไล่ต้อนชนะ ราชันมงกร 3-0 แซงขึ้นอันดับที่ 3 ไทยลีก". สืบค้นเมื่อ February 7, 2020.
12. ↑  "ปราสาทสายฟ้า รัว..แรงทะลุฝน 10 คน ไล่ฟาด สวาทแคท 2-0 ครองบัลลังก์จ่าฝูง ต่อไป". สืบค้นเมื่อ October 18, 2021.
13. ↑  "รัตนาเกม เคลมประตูชัย 0-1 เก็บ 3 แต้มเต็ม นำเดี่ยวจ่าฝูง". สืบค้นเมื่อ 29 มกราคม 2022.
14. ↑  "ปราสาทสายฟ้า หัก พญาไก่ชน 4-1 ลิ่วรอบรองฯ ช้าง เอฟเอคัพ". สืบค้นเมื่อ 16 กุมภาพันธ์ 2022.
15. ↑  "นิชิโนะประกาศรายชื่อ 33 แข้งช้างศึกเตรียมคัดบอลโลก". สืบค้นเมื่อ 20 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
16. ↑  "ช้างศึกU23 ประกาศ 28 แข้งเตรียมลุยซีเกมส์". คลังข้อมูลเก่าเก็บจากแหล่งเดิมเมื่อ 2019-09-28. สืบค้นเมื่อ 28 กันยายน 2562. `{{cite web}}`: ตรวจสอบค่าวันที่ใน: `|accessdate=` (help)
17. ↑  ""นิชิโนะ" เรียก 33 แข้งทีมชาติติวเข้มก่อนลุยศึกชิงแชมป์เอเชีย ยู-23". สืบค้นเมื่อ 23 ธันวาคม 2562. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

* ข้อมูลของ รัตนากร ใหม่คามิ เก็บถาวร 2018-09-30 ที่ เวย์แบ็กแมชชีน ที่เว็บไซต์สโมสรฟุตบอลบุรีรัมย์ ยูไนเต็ด
* ข้อมูลของ รัตนากร ใหม่คามิ ที่ ซ็อกเกอร์เวย์

| * ด
* ค
* ก
ผู้เล่นชุดปัจจุบันของสโมสรฟุตบอลบุรีรัมย์ ยูไนเต็ด  |
| --- |
| 
* 1 ศิวรักษ์
* 2 ศศลักษณ์
* 3 พรรษา
* 4 ลีออน
* 5 ธีราทร
* 6 พีรดนย์
* 7 ดูมิตรู
* 8 รัตนากร
* 9 ศุภชัย
* 10 ชีดาห์เยฟ
* 11 กูลส์
* 14 ชิติพัทธ์
* 15 นฤบดินทร์
* 18 ยศพล
* 19 วุชกิช
* 20 เคาซิช
* 25 สุพร
* 26 ดูมบูยา
* 29 อาทิตย์
* 44 ธนกฤต
* 49 ปิยวัฒน์
* 55 ธวัชชัย
* 59 นพพล
* 89 พงศกร
* 92 คิม มิน-ฮย็อค
* 95 เสกสรรค
* 89 พงศกร
* หัวหน้าผู้ฝึกสอน: ปาปัส

 |